Rikicin Sudan, 2023

A ranar 15 ga watan Afrilu, 2023, rikici ya ɓarke a fadin kasar Sudan, musamman a babban birnin ƙasar Khartoum da yankin Darfur, tsakanin ɓangarorin gwamnatin mulkin sojan kasar. Ya zuwa ranar 20 ga watan Afrilu, kusan mutane 330 ne aka kashe kuma kusan 3,200 suka jikkata.https://www.aljazeera.com/news/liveblog/2023/4/20/sudan-live-news-ceasefire-falters-as-nearly-300-killed

Faɗan dai ya fara ne da hare-haren da dakarun Rapid Support Forces (RSF) suka kai kan muhimman wuraren gwamnati. An kai hare-hare ta sama da manya-manyan bindigogi a duk fadin kasar ta Sudan ciki har da Khartoum babban birnin ƙasar. Ya zuwa ranar 15 ga watan Afrilu, 2023 Shugaban RSF Mohamed Hamdan Dagalo da shugaban Sudan Abdel Fattah al-Burhan sun yi iƙirarin cewa suna riƙe da muhimman wuraren gwamnati da suka haɗa da babban ofishin sojoji, fadar shugaban kasa, filin jirgin sama na Khartoum, ofishin babban hafsan soji da kuma hedkwatar Sudan TV ta Sudan.https://www.bbc.com/news/world-africa-65284945

 Wai-wa-ye 
A Tarihin rikice-rikice a Sudan ya ƙunshi rikice-rikice na kabilanci, rikice-rikice na addini, da gasa kan albarkatun ƙasar.   A cikin tarihin zamanin nan, yakin basasa guda biyu tsakanin gwamnatin tsakiya da yankunan kudancin kasar ya kashe mutane miliyan 1.5, kuma rikicin da ake ci gaba da yi a yankin yammacin Darfur ya yi sanadin raba mutane miliyan biyu da muhallansu tare da kashe sama da mutane 200,000.  Tun bayan samun ‘yancin kai a shekarar 1956, Sudan ta yi juyin mulkin soja sama da goma sha biyar  kuma sojoji ne ke mulki a mafi yawan wanzuwar wuraren jamhuriyar ƙasar, tare da ɗan kankanen lokaci na mulkin farar hula na majalisar dokoki. 

 Yanayin siyasa 

Manazarta

Category:Webarchive template wayback links